Návrh
Smernice na postup delegácie SR
na 34. Mimoriadnom valnom zhromaždení ICAO, 
konanom v Montreale 31. 3. - 1. 4. 2003
__________________________________________________________

Delegácia Slovenskej republiky

Bude na 34. Mimoriadnom valnom zhromaždení ICAO, konanom v Montreale 31. 3. - 1. 4. 2003, sledovať tieto ciele:

1. Účasť na príprave záverov: 

Do 20. marca 2003 si vzájomnými konzultáciami MZV SR a MDPT SR určia predbežnú pozíciu SR pre uvedené voľby, ktorá ešte môže byť dotvorená na základe rokovania štátov CERG dňa 24. marca 2003 tak, aby bola rešpektovaná zahraničná politika SR a záujmy civilného letectva SR. 

2. Hlavné zásady pre postup:

a)	Delegácia SR bude na rokovaní 34. Mimoriadneho valného zhromaždenia ICAO postupovať v súlade so záujmami zahraničnej politiky SR, bude rešpektovať záväzky  SR vyplývajúce z medzinárodného práva a medzinárodných zmlúv, ktorými je SR viazaná. Pri voľbách na doplnenie troch členov do Rady ICAO bude brať do úvahy európske stanoviská formulované Európskou konferenciou civilného letectva a Európskou úniou, avšak najmä bude zohľadňovať stanoviská rotačnej skupiny CERG (Česká republika, Maďarsko, Slovenská republika, Slovinsko a Rumunsko) v rámci ICAO.

b)	Vzhľadom na uvedené sa delegácia SR zúčastní dňa 24. marca 2003 v kancelárii regionálnej skupiny CERG záverečnej prípravnej porady piatich štátov k voľbám do Rady ICAO s cieľom presadzovať, pokiaľ je to možné, spoločnú politiku.